Buchs AG
Buchs isch e Iiwohnergmeind im Bezirk Aarau vom Schwiizer Kanton Aargau. S Dorf isch im untere Suhretal und gränzt direkt an Aarau.

Geographii 
De Gmeindsbann isch 238 Hektare gross, dodervo sind 47 Hektare Wald und 29 Hektare überbaut. De höchschti Punkt isch uf 498 Meter, der tüüfschti uf 436.
Nochbargmeinde sind Robischwiu, Suhr und Aarau. D Sidligsflächi vo Buchs isch mit dere vo Aarau und Suhr zämegwachse.

Gschicht 
S erschti Mol taucht s Dorf in ere Urkund us em Johr 1225 in de Namesform Buhse uf. In de hütige Form isch Buchs s erschti Mol im 1361i erwähnt. 
Buchs het im Mittelalter de zerscht de Grafe vo Länzbrg ghört, ab em 1173i de Kyburger und ab em 1264 de Habsburger. 

Wo d Eidgnosse im 1415 de Aargau eroberet hei, isch Buchs zu Bärn cho, wo im 1528 d Reformation iigführt het. Im März 1798 sin d Franzose in d Schwiiz iimarschiirt un hei di Helvetisch Republik usgruefe. Buchs ghört sither zum Kanton Aargau. Zerscht isch s Dorf en Teil vo de Gmeind Suhr gsi, isch aber uf de 30. Jänner 1810 e eigeschtändigi Gmeind worde.

Literatur 
 
 Michael Stettler: Die Kunstdenkmäler des Kantons Aargau, Band I: Die Bezirke Aarau, Kulm, Zofingen. (= Kunstdenkmäler der Schweiz. Band 21). Hrsg. von der Gesellschaft für Schweizerische Kunstgeschichte GSK. Bern 1948. .
 Max Byland: Alt-Buchs. Bilder aus der Dorfgeschichte, mit besonderer Berücksichtigung der Trennung von Suhr. Verfasst im Auftrag des Gemeinderates von Max Byland. [Federzeichnungen von Arthur und Hans Byland]. Druckgemeinschaft Aarau, 1960.
 Markus Widmer-Dean/Raoul Richner: Dorf und Gemeinde Buchs. Hrsg. von der Ortsbürgergemeinde Buchs. Ortsbürgergemeinde, Buchs, 2010. DNB 1007121254.

Weblink 

 D offizielli Website vo de Gmeind Buchs

Fuessnoote 

Ort (Kanton Aargau)
Bezirk Aarau